A4-0100/94

Ψήφισμα σχετικά με τις οικονομικές και εμπορικές πτυχές της συμφωνίας εταιρικής σχέσης και συνεργασίας μεταξύ της Ευρωπαϊκής Ένωσης και της Δημοκρατίας της Κιργισίας

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση και, ειδικότερα, τις διατάξεις σχετικά με την εξωτερική πολιτική και την πολιτική ασφάλειας,

- έχοντας υπόψη τη Συνθήκη περί ιδρύσεως των Ευρωπαϊκών Κοινοτήτων,

- έχοντας υπόψη τη συμφωνία εταιρικής σχέσης και συνεργασίας μεταξύ της Ευρωπαϊκής Ένωσης και της Δημοκρατίας της Κιργισίας,

- έχοντας υπόψη τη σύμφωνη γνώμη του της 30ης Νοεμβρίου 1995 σχετικά με τη σύναψη της συμφωνίας εταιρικής σχέσης και συνεργασίας ανάμεσα στις Ευρωπαϊκές Κοινότητες και τα κράτη μέλη τους αφενός και τη Δημοκρατία του Κιργκιστάν αφετέρου (95/0224(AVC) ((ΣΠ της ημερομηνίας αυτής, Μέρος ΙΙ, σημείο 1η))),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων (Α4- 0100/94),

Α. επισημαίνοντας τις σημαντικές προσπάθειες που καταβάλλει η Δημοκρατία του Κιργκιστάν για να φιλελευθεροποιήσει και να εκσυγχρονίσει την οικονομία της,

Β. επισημαίνοντας τη σπουδαιότητα του αγροτικού τομέα σε μια χώρα που πλήττεται από σοβαρές ελλείψεις αγαθών,

Γ. εκφράζοντας τη λύπη του για το γεγονός ότι η μήκων η υπνοφόρος και κατ' ακολουθία το όπιο και τα παράγωγά του καλλιεργούνται και παράγονται σε αρκετά μεγάλη κλίμακα στο έδαφος της Δημοκρατίας της Κιργισίας, παρά τα μέτρα που έχει λάβει η κυβέρνηση της Δημοκρατίας της Κιργισίας,

Δ. έχοντας επίγνωση του ορυκτού πλούτου της Δημοκρατίας της Κιργισίας, αλλά συγχρόνως και των φυσικών της ελλείψεων στον ενεργειακό τομέα,

Ε. έχοντας επίγνωση των οικονομικών δυσχερειών και της επιδείνωσης της κατάστασης κατά τα τελευταία δύο έτη, αλλά επίσης και των προσπαθειών που έχουν καταβάλει οι αρχές για την αντιμετώπιση των προβλημάτων,

1. εκφράζει την ικανοποίησή του για την υπογραφή της συμφωνίας εταιρικής σχέσης και αυνεργασίας μεταξύ της Ευρωπαϊκής Ένωσης και της Δημοκρατίας της Κιργισίας[semigr ]

2. επικροτεί τους ρητά εκπεφρασμένους στόχους της συνθήκης αυτής η οποία, πέραν των οικονομικών και εμπορικών σχέσεων και της συνεργασίας, αποσκοπεί στην εγκαθίδρυση ενός πολιτικού διαλόγου, στην εδραίωση της δημοκρατίας και στο σεβασμό των δικαιωμάτων του ανθρώπου[semigr ]

3. επιδοκιμάζει τις διατάξεις της συνθήκης εταιρικής σχέσης οι οποίες αφορούν τις ανταλλαγές εμπορευμάτων, εκφράζοντας συγχρόνως την επιθυμία να μπορέσουν να εφαρμοστούν όσο το δυνατόν πληρέστερα και ταχύτερα στη Δημοκρατία της Κιργισίας οι διατάξεις της μελλοντικής Παγκόσμιας Οργάνωσης Εμπορίου[semigr ]

4. διαπιστώνει ότι οι ανταλλαγές υφαντουργικών προϊόντων αποτελούν αντικείμενο χωριστής συμφωνίας, η οποία μονογράφηκε στις 15 Οκτωβρίου 1993 και εφαρμόζεται προσωρινά από 1ης Ιανουαρίου 1994, και εκφράζει την ανησυχία του για το μέλλον των συναλλαγών μεταξύ ΕΕ και Δημοκρατίας της Κιργισίας στον εξαιρετικά ευαίσθητο αυτό τομέα[semigr ]

5. επιδοκιμάζει τις διατάξεις της συνθήκης εταιρικής σχέσης όσον αφορά την απασχόληση και τους όρους εγκατάστασης και δραστηριοποίησης των εταιρειών, εκφράζοντας ωστόσο την ευχή ότι η μελλοντική εξέλιξη των σχέσεων μεταξύ ΕΕ και Δημοκρατίας της Κιργισίας θα επιτρέψει τη χαλάρωση των υφισταμένων περιορισμών[semigr ]

6. εκφράζει την επιθυμία να ενισχυθούν οι χρηματοδοτικές σχέσεις μεταξύ Δημοκρατίας της Κιργισίας και ΕΕ χάρις σε μια αύξηση των επενδύσεων, τόσο δημόσιων όσο και ιδιωτικών[semigr ]

7. εκφράζει την ικανοποίησή του για τις διατάξεις της συνθήκης εταιρικής σχέσης όσον αφορά την πνευματική, βιομηχανική και εμπορική ιδιοκτησία, με την προοπτική της ενεργοποίησης της μελλοντικής Παγκόσμιας Οργάνωσης Εμπορίου[semigr ]

8. αποδίδει πολύ μεγάλη σπουδαιότητα στην οικονομική συνεργασία μεταξύ ΕΕ και Δημοκρατίας της Κιργισίας[semigr ]

9. συμμερίζεται τις προτεραιότητες της Επιτροπής όσον αφορά τη συνεργασία με τη Δημοκρατία της Κιργισίας: οικονομική και κοινωνική ανάπτυξη, ανάπτυξη των ανθρώπινων πόρων, στήριξη των επιχειρήσεων (ιδιωτικοποίηση, επενδύσεις και ανάπτυξη των χρηματοπιστωτικών υπηρεσιών), γεωργία και επισιτισμός, ενέργεια και πυρηνική ασφάλεια στον μη στρατιωτικό τομέα, μεταφορές, τουρισμός, προστασία του περιβάλλοντος και περιφερειακή συνεργασία[semigr ]

10. θεωρεί ωστόσο ότι πρέπει να δοθεί ιδιαίτερη προσοχή στα μέτρα που αποσκοπούν στην κατάρτιση σπουδαστών και στελεχών των επιχειρήσεων και των δημόσιων υπηρεσιών της Κιργισίας όσον αφορά τη λειτουργία και τις βιομηχανικές, νομικές και οικονομικές δομές της ΕΕ[semigr ]

11. θεωρεί ότι το περιβάλλον αποτελεί πρωτεύοντα τομέα συνεργασίας[semigr ]

12. καλεί τις κυβερνήσεις των κρατών μελών της Ένωσης να ενισχύσουν τις οικονομικές και εμπορικές σχέσεις, δημόσιες όσο και ιδιωτικές, με τη Δημοκρατία της Κιργισίας, ώστε να συμβάλουν στην ενίσχυση της δημοκρατίας και της οικονομίας της αγοράς στη χώρα αυτή καθώς και στην ενσωμάτωση της χώρας στην ευρωπαϊκή και διεθνή οικονομία[semigr ]

13. εκφράζει την επιθυμία να γίνει η Δημοκρατία της Κιργισίας ένας πόλος ανάπτυξης από τον οποίο η οικονομική και εμπορική επιρροή της Ευρώπης θα γίνεται περισσότερο αισθητή στο σύνολο της Ασίας και ιδιαίτερα στην Κίνα[semigr ]

14. πιστεύει ότι η συμφωνία εταιρικής σχέσης και συνεργασίας αποτελεί μια καλή αφετηρία, αλλά ότι η Επιτροπή πρέπει να μελετήσει τις κατάλληλες μεθόδους ώστε να αυξηθούν όλες οι δυνατές μορφές συνεργασίας μεταξύ ΕΕ και Δημοκρατίας της Κιργισίας προς αμοιβαίο όφελος[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, καθώς και στην κυβέρνηση της Δημοκρατίας της Κιργισίας.